Dipologas

Dipologas () – miestas pietų Filipinuose, Mindanao salos vakaruose, Zamboangos pusiasalyje, prie Sulu jūros. Šiaurės Zamboangos provincijos sostinė. Svarbus žvejybos (ypač sardinių) ir tarpsalinio susisiekimo uostas (keltai į Sebu, Negrosą ir kt.). Yra oro uostas, plentų mazgas. Žuvies konservų pramonė. Yra Švč. Rožinio Dievo Motinos katalikų katedra.

 Istorija 
Dipologo savivaldybė sudaryta 1913 m. Ilgą laiką buvo gretimo Dapitano šešėlyje, bet vėliau jį peraugo. Miestas nuo 1969 m.

 Šaltiniai 

Kategorija:Filipinų miestai